**Patküla mõis** (saksa keeles *Owerlack*) oli rüütlimõis Helme kihelkonnas Viljandimaal. 

Praeguse haldusjaotuse järgi asub see Patkülas Tõrva vallas Valga maakonnas, Patküla–Kimma tee ääres.

Ajalugu
-------

Patküla mõisa kohta on varasemad teated 1517. ja 1533. aastast. Mõis kuulus 16. sajandi esimesel poolel Overlackerite perekonnale ja läks hiljem Patkullide valdusse. 18. sajandil läks mõis sugulussidemete kaudu edasi von Müllerite, seejärel Freytag von Loringhovenite perekonnale. Mõis kuulus 19. sajandi alguses Freytag von Loringhoven perekonnale, 1803. aastal panditi mõis Friedrich Karl von Sieversile kümneks aastaks. 1819. aastal omandas mõisa Reinhold Otto Freytag von Loringhoven. Reinhold Otto Freytag von Loringhoveni surma järel läks 1853. aastal mõis tema pärijate ühisomandisse ja 1857. aastal tema poja Arthur Georgi Freytag von Loringhoveni ainuomandisse. 

1830. aasta paiku rentis Patküla mõisa eestlasest Mats Erdell. 1833. aastal sai ta ka variisiku[*viide?*] (Voltveti mõisniku von Stryki abil) Roobe mõisa pandipidaja õigused. 

1861. aastal omandas mõisa Georg Philipp von Stryk (1833–1893), kelle surma järel omandas 1894. aastal mõisa pärija, tema poeg Harald Georg Alexander von Stryk (1857–1917). Georg Philipp von Stryki ajal algas mõisamaade kruntimine ehituskruntideks. Harald Georg Alexander von Stryk oli Helme ja Patküla mõisnik.

1919. aastal riigistas mõisa Eesti Vabariik.

Mõisahooned
-----------

Tõrva kõrtsihoone
Mõisa vähesäilinud mõisaansamblisse kuulusid Patküla mõisa peahoone ja kultuurimälestiseks tunnistatud: ait-kuivati ja Patküla mõisa tall.

Patküla mõisa omandisse kuulus puidust Tõrva kõrtsihoone. Kõrtsihoone ehitati esmalt Pärnu–Tartu ja Viljandi–Valga maantee ristumiskohale 1834. aastal. 1890. aasta sügisel põles vana puidust kõrtsihoone maha ning hoone ehitati taas üles maakivist. Kõrtsihoones tegutses kõrts ning tall.

Üks Patküla mõisale kuulunud kõrtsihoone oli ka Pikasillas, milles hiljem tegutses Pikasilla algkool.

Vaata ka
--------

Tõrva vesiveski

Galerii
-------

* Mõisa ait-kuivati eestvaatesMõisa ait-kuivati eestvaates
* Mõisa ait-kuivati tagantküljeltMõisa ait-kuivati tagantküljelt
* Mõisa tallMõisa tall
* Mõisa talli otsaseinMõisa talli otsasein

Viited
------

1. ↑   (vaadatud 23.12.2015)
2. ↑  Tõrva vesiveski, „TÕRVA VESIVESKI" (mälestise reg nr 23313). MUINSUSKAITSEAMET Tartu 2010 (vaadatud 09.10.2020)
3. ↑  Patküla mõis (Helme khk), Kinnistu detailandmed
4. ↑  Patküla mõisa peahoone, Kultuurimälestiste register, Fotokogu (vaadatud 09.10.2020)
5. ↑  Patküla mõis Kultuurimälestiste riiklik register
6. ↑  Patküla mõisa ait-kuivati kultuurimälestiste riiklikus registris (vaadatud 09.10.2020)
7. ↑  Patküla mõisa tall kultuurimälestiste riiklikus registris (vaadatud 09.10.2020)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Patküla mõis** |

Helme kihelkond

**Kirik**: Helme  

**Mõisad**: Aitsra mõis | Ala mõis | Asu mõis | Helme mõis | Holdre mõis | Hummuli mõis | Jõgeveste mõis | Koorküla mõis | Kärstna mõis | Leebiku mõis | Lõve mõis | Murikatsi mõis | Patküla mõis | Riidaja mõis | Roobe mõis | Taagepera mõis | Taagepera-Vanamõisa mõis | Vanamõisa mõis